תצוגת פרטים במוזיאון
**מוזיאון יהדות מרוקו** (בערבית: **متحف اليهودية المغربية**) הוא מוזיאון יהודי בשכונת אואזיס (אל-וואחה; בערבית: الواحة) בקזבלנקה, מרוקו. זהו המוזיאון היחיד בעולם הערבי המוקדש ליהדות.

רקע
---

יהדות מרוקו היא קהילה קדומה. לפני הקמת ישראל בשנת 1948, חיו 250–350 אלף יהודים, מה שהפך אותה לקהילה היהודית הגדולה ביותר בעולם המוסלמי. מאז, הקהילה הצטמקה עד לכ-2,000 איש, בעיקר בערים הגדולות.

המוזיאון
--------

המוזיאון נבנה בבניין משנת 1948 אשר שימש כבית יתומים יהודי, בו התגוררו עד 160 ילדים ובני נוער יהודים. המוזיאון הוקם בשנת 1997 ושופץ בשנת 2013. הבניין עצמו, המשתרע על פני 700 מ"ר, מורכב מחדר רב תכליתי גדול ושלושה חדרי תצוגה נוספים. החדר הרב-תכליתי ידוע בתצוגות אומנים מרוקאים יהודים, כולל ציורים, תצלומים ופסלים. חדרי התערוכה מכילים חפצים המתמקדים בחיי הדת, המשפחה, ובתי הכנסת המרוקאים. בתוך המוזיאון, המבקרים יכולים למצוא חפצים של יהדות מרוקו, כולל הבמה של בית הכנסת בני-יששכר בקזבלנקה (משנת 1944 לערך), מזוזות, חנוכיות ומנורה. המוזיאון מציג גם אוסף ניכר של ההיסטוריה של הבֶּרְבֵּרִים, כולל תלבושות, תכשיטים ותליוני חמסה. המבקרים יכולים גם לצפות בחנות לייצור תכשיטים משוחזרת, כולל שולחן העבודה והכלים של יהודי מרוקאי בשם שאול כהן.

המוזיאון הוקם על ידי סימון לוי, פרופסור לשעבר באוניברסיטת רבאט ומייסד הקרן לשימור התרבות היהודית במרוקו. לפני תפקידו בשימור התרבות היהודית במרוקו ועד עליית המלך חסן השני, לוי היה ידוע כפעיל זכויות אדם ובתנועה לעצמאות מרוקו בתקופת הקולוניאליזם.

אחת התוספות הבולטות ביותר, היא שילוב הקדמה של החוקה המעודכנת של מרוקו משנת 2011, המציינת את ההשפעות העבריות כעמוד התווך של האחדות הלאומית. מנהל המוזיאון, ז'ור רחיל, צוטט והצהיר כי "החוקה החדשה מדגישה פלורליזם אתני ודתי במרוקו".

ב־20 בדצמבר 2016, לאחר השיפוץ, ניתנה הקדשה במוזיאון למלך מרוקו מוחמד השישי. בטקס השתתף המלך, שרים, פקידי ממשל בכירים, סמואל קפלן, שגריר ארצות הברית במרוקו, ונשיא המוזיאון ז'אק טולדנו.

בינואר 2019 תרם זמר האופרה המרוקאי הצרפתי, דוד סררו (אנ'), חלק גדול מאוסף האמנות היודאיקה המרוקאית שלו. זו הייתה התרומה הגדולה ביותר של חפצי יודאיקה שנתרמו אי פעם למוזיאון מרוקאי.

גלריה
-----

* "מגילת היטלר", בהתאם למודל המגילה של אסתר"מגילת היטלר", בהתאם למודל המגילה של אסתר
* תכשיטים שהיו שייכים למשפחה יהודית במרוקותכשיטים שהיו שייכים למשפחה יהודית במרוקו
* זוג צמידי קרסול בסגנון אורבני עשויים כסף יצוק, שהיו בבעלות אישה יהודייהזוג צמידי קרסול בסגנון אורבני עשויים כסף יצוק, שהיו בבעלות אישה יהודייה
* אחד האולמות במוזיאון יהודי מרוקו, קזבלנקהאחד האולמות במוזיאון יהודי מרוקו, קזבלנקה
* ספר דברים. כתוב בעברית עם תרגום ביהודית-ערבית, מתועתקת באותיות עבריות. נכתב בליוורנו, איטליה, 1894ספר דברים. כתוב בעברית עם תרגום ביהודית-ערבית, מתועתקת באותיות עבריות. נכתב בליוורנו, איטליה, 1894
* אחד האולמות במוזיאון יהודי מרוקואחד האולמות במוזיאון יהודי מרוקו
* אחד האולמות במוזיאון היהודיאחד האולמות במוזיאון היהודי
* שלט קיר המייעץ לבאי בית הכנסת היהודי מה לעשות במהלך התפילהשלט קיר המייעץ לבאי בית הכנסת היהודי מה לעשות במהלך התפילה

קישורים חיצוניים
----------------

ויקישיתוף מדיה וקבצים בנושא **מוזיאון יהדות מרוקו** בוויקישיתוף

הערות שוליים
------------

1. 1 2  "Morocco's king attends rededication of Casablanca synagogue and Jewish museum". *Jewish Telegraphic Agency*. 20 בדצמבר 2016. נבדק ב-21 בדצמבר 2016. `{{cite news}}`:  (עזרה)
2. ↑
3. 1 2  "Discover Morocco's Jewish Heritage and the Splendor of its Cities - Jewish Voice". *thejewishvoice.com* (באנגלית אמריקאית). נבדק ב-2018-04-13.
4. ↑  "A pilgrimage to Morocco's (mostly) Jewish past". *New Jersey Jewish News | NJJN*. נבדק ב-2018-04-13.
5. 1 2  "Jewish heritage preserved in Casablanca museum | Saad Guerraoui | AW". *AW* (באנגלית). נבדק ב-2018-04-13.
6. ↑  "Casablanca Jewish museum reopened after renovations" (באנגלית אמריקאית). נבדק ב-2018-04-13.
7. ↑
8. ↑

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2009137432
* VIAF: 316750912
* WorldCat (עם VIAF): 316750912

 |